Udane Mugika

Udane Mugika (Elduain, Gipuzkoa, 2009) eskalatzailea da. 16 urterekin 17 urtez azpikoen Espainiako Kopa irabazi du blokeko eta zailtasuneko modalitateetan.

 Bizitza 
Udane txikitan hasi zen eskalatzen, bospasei urte zituela. Tolosako Usabal kiroldegira joaten zen astean pare bat aldiz. Behin, bere adineko neska-mutilak eskaladako horman ikusi eta izena eman zuen hango eskalada saioetan eta hortxe jarraitzen du.

 Lan ibilbidea 
2023an, V. Selekzio Autonomikoen Espainiako Txapelduna izan zen Coruñan (Galizia). Euskal Herriko selekzioarekin hartu zuen parte. Udanek 13 urte zituela, kadete mailan lehiatu zen. Urrezko eta zilarrezko domina bana irabazi zituen, Espainiako txapelduna izan zen bloke kategorian eta txapeldunordea kategoria konbinatuan.

2024an, Eskaladako Espainiako Kopan Sant Marti de Tousen (Herrialde Katalanak) finalista izan zen, 16 urtez azpikoen mailan. Laugarren lehiakide onena izan zen sailkapenetan (top bat), baina finalean atzera egin eta seigarren postuan amaitu zuen.

2025ean Espainiako Kopan jokatutako proba guztietan lortu zuen dominaren bat; batez ere, mentalki egin duen lanari esker.Oso garrantzitsua iruditzen zait helburuak argi edukitzea eta edozer gauza egiteko prest egotea horiek lortzeko.2026ko urtarrilean, Boulderreko Espainiako Kopan zailtasuneko modalitatean 17 urtez azpikoen mailan gailendu zen.

 Erreferentziak 

 Kanpo estekak 

Kategoria:Elduaindarrak
Kategoria:Euskal Herriko eskalatzaileak
Kategoria:Emakume eskalatzaileak